open-index/open-wikipedia-markdown huggingface dataset:
Кембріджска універзіта

**Кембріджска універзіта** () — єдна з найстаршых, найвекшых і найвеце престіжных універзіт в Великобританії. Резіденція - мїсто Кембрідж.

## Історія

## Факулты и інштитуты
Подля актуалной штруктуры на универзитѣ суть 6 факулт
# Біолоґічна
# Медицинска
# Технічна
# Фізікална

## Ґалерія

File:TrinityCollegeCamGreatGate.jpg|Капура, Колеґія Трінїті
File:Chapel of Corpus Christi College, Cambridge - 20100915.jpg|
File:Caius.JPG|
File:Pembroke College Cambridge.JPG|Колеґія Прембрук
File:View towards East Range small3.jpg|Колеґія Давнінґ
File:Cambridge Queens' Gatehouse.JPG|Queens' College Old Gatehouse


## Одказы
*www.cam.ac.uk

Катеґорія:Высокы школы Великобритании
Матичне число (БиГ)

Матичны числа населенных пунктов в Боснии и Герцеговинѣ суть идентификачны числа штатистичного регистра территориалных единок в Боснии и Герцеговинѣ. Идентификачный номер населеного пункта давать можность обробкы податкох, зобраных в ходѣ списованя обывательства, газдовств и будов. В первом рядѣ служать про становлѣня  территориалной дистрибуции обывательства в БиГ, демографичных, географичных, социално-економичных, културных и другых характеристик.

Идентификачны числа суть:
# пятьзначны про общины (громады),
# шѣстьзначны про населены пункты и мѣстны самосправы,
# сѣмзначны про штатистичны округы.

Первый знак в каждом з тых матичных чисел становить еден з ентитетох, на котры урядно подѣлена держава: Федерация Босния и Герцеговина — 1, Република Сербска — 2, Округ Брчко — 3.

## Жерела и одказы
*  METODOLOGIJA ZA UVOĐENJE I VOĐENJE JEDINSTVENE EVIDENCIJE I JEDINSTVENOG REGISTRA PROSTORNIH JEDINICA (''серб.'')
* Официалный сайт Штатистичного уряда Боснии и Герцеговины (''серб.'')

## Референції


Катеґорія: Боснія і Герцеґовина
Шипраге

**Шипрагы** (, , ) — населеный пункт и бывша община в сѣверной части Босны и Герцеговины, в Републицѣ Сербской, в общинѣ Котор Варош. 

## Географична полога
Шипрагы, окружены верхами надморской вышкы 750–950 м, лежать в долинѣ рѣчкы Врбаня, притоку рѣкы Врбас, в правобережной части порѣча Савы ровнако около 300 км оддалены од Загреба и Београда и около 150 км од Сараева. Од центра общины Котор Варош одстоять на 30 км, од регионалного центра Баня Лука на 60 км.

## Обывательство
Обывательство города подля списованя року 2013 чинило 788 особ.

## История
Первы осады в долинѣ рѣкы Врбаня односять до неолита. В тых часах ту перебывали Иллиры, а в 4. столѣтю до Р.Х. Келты.

Од добы Римской империи ту найдены остаткы раннохристианской базиликы (3–5. ст.).

По Первой свѣтовой войнѣ з мужского обывательства Шипраг зостала лем десятина. В Другой свѣтовой войнѣ околицѣ Шипраг были районом острого партизанского одпору. В домовой войнѣ (1992–1995) велика часть босняцкого обывательства была забита и выгнана, а околичны босняцкы села спустошены. 

Од австро-мадярской добы до року 1954 екзистовала окрема община Шипрагы. Ку бывшой общинѣ Шипрагы, окрем властно Шипраг, належали еще 10 сел: Чорковичѣ, Грабовиця, Крушево Брдо I, Крушево Брдо II, Мальева, Паливук, Присочка, Радохова, Селячка, Стопан. Року 1954 община Шипрагы была зрушена.

## Одказы
* http://opstinakotorvaros.com/ 
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx

## Референції

Катеґорія:Населены пункты Боснії і Герцеґовины
Катеґорія:Населены пункты Републикы Сербской
2018

## Подѣи
* 6. децембер — створена Керестурска грекокатолицка епархия зо сѣдлиском в Руском Керестурѣ.
* 17. юн — Греция и бывша югославска република Македония рѣшили 27-рочный спор о назвѣ новоствореной републикы.
## Уродили ся

## Умерли
* 22. марец — Вѣра Баганич, украинска спѣвачка, фолклористка, Заслужена артистка Украины.
* 10. апрѣль — Любка Сегеди Фалц, учителька, поетеса, културна активистка.
* 28. май — Йенс Кристиан Скоу, данскый дохтор и биохемик, лавреат Нобеловой награды з хемии (1997)
* 2. юн — Мирон Будински, познатый писатель и професор меджи Русинами Войводины.
* 5. юн — Теодор Гоч, лемковскый културный и сполоченскый дѣятель, основатель  и довгорочный дозорця Музея лемковской културы в Зиндрановой
* 9. юн — Клара Балог, хореографка и фолклористка на Подкарпатской Руси и Украинѣ.
* 11. септембер — Юстина Матяшовска, русинська писателька зоз Пряшовского края, авторка книжок прозы и поезии
* 3. октобер — Володимир Фединишинець, украинскый и русинскый писатель.
* 13. новембер — Головей Михайло Иванович, познатый украинскый ученый, Почестный хемик СССР.
Big Bang (группа з Южной Кореи)

**Big Bang** (кор. 빅뱅, яп. ビッグバン) то корейска музична группа. Пятеро ей члены суть: Джи-Драгон (G-Dragon), Теянг (Taeyang), Ти О Пи (T.O.P), Десунг (Daesung), Сенгри (Seungri). Од свого дебюта в року 2006, стали ся еднов з найвеце популарных групп в Кореи. Выступають переважно в жанрѣ гип-гоп.

## Члены

## Дискография
### Синглы
*"First Single"  - 28. август, 2006
*"BigBang is V.I.P" – 28. септембер, 2006
*"Bigbang 03" – 21. новембер, 2006
*"My Heaven" – 24. юний, 2009
*"Gara Gara GO!!" – 8. юлий, 2009
*"Let Me Hear Your Voice" – 4. новембер, 2009
*"Tell Me Goodbye" – 9. юний, 2010
*"Beautiful Hangover" – 25. август, 2010
*"Alive (EP)|Alive" – 28. марец, 2012

### Мини-албумы
**Always* – 16. август, 2007
**Hot Issue* – 22. новембер, 2007
**For The World* – 4. януар, 2008
**With U* – 28. май, 2008
**Stand Up* – 8. август, 2008
**Tonight* – 24. фебруар, 2011
**Alive* – 29. фебруар, 2012

### Албумы
**Bigbang Vol.1* – 21. децембер, 2006
**Number 1* – 22. октобер, 2008
**Remember* – 5. новембер, 2008
**BIGBANG* – 19. август, 2009
**BIGBANG 2* – 12. май, 2011
**Alive* – 28. марец, 2012

### Концертовы албумы
**1st Live Concert Album - The Real* – 8. фебруар, 2007
**2nd Live Concert Album - The Great* – 29. фебруар, 2008
**2009 Big Bang Concert Live Album - Big Show* – 22. апрѣль, 2009
**2010 Big Bang Concert Live Album - Big Show* – 23. юний, 2010
*MADE -2015

### Соловы синглы/албумы
* Taeyang - Wedding Dress
* Daesung - Baby Don't Cry
* G-Dragon - Crayon
* Daesung - Wings
* Seungri - Strong Baby
* G-Dragon - Heartbreaker
* T.O.P - Turn It Up
* Taeyang - Only Look At Me
* T.O.P & G-Dragon  - High High
* Seungri - What Can I Do
* G-Dragon - Black
*Taeyang - Eyes,nose,lips

## Одказы
* Официална интернет-сторонка
* Официалный YouTube канал

## Галерия

LG전자, 4.3인치 대화면 스마트폰 ‘옵티머스 빅’ 출시.jpg|Группа BIGBANG в рекламѣ продукции значкы LG
GD & T.O.P 2010.jpg|Джи-Драгон (G-Dragon) и Ти О Пи (T.O.P)


Катеґорія:Ансамблы
Big Bang (группа з Англии)

**Big Bang** — британское музичное дуо, котрое достало знамости и популарности  концем 1980-х рокох.  Складать го Лоренс Мелис (Laurence Malice, на знимцѣ злѣва) и Иен Виллиамс (Iain Williams).

## Основаня и жанер
Дуо закладено в Лондонѣ, зарегистровано под коммерчнов значков Swanyard Records и стало ся пионером музичного жанра, познатого яко бигбит.
Назва ансамбла означать «Великый выбух», што мало звыразнити пионерскый характер музикы.

## Творчый перерыв
Хоть «Великый выбух» нигда официално не быв розвязаный, концем рока 1991 Лоренс тай Иен рѣшили сконцентровати ся на персоналной карьерѣ окремо од группы. Склали и записали новы материалы, котры плановали про новый албум под назвов «Theory», але тот наконець так и не быв выпущеный.

## Новый выбух
Интерес ку группѣ зачав зась указовати ся в року 2010, коли дигитално перезаписаны цедечка *Voulez-Vous* и *Cold Nights in Cairo* той группы появили ся в Америцѣ и продавали ся по 45 либер. В далшых роках записовали ся под значков WM Records.

## Одказы
* Звукова хмарка: 1.Tell me (зоз Жасминов Вентура) 2.Cold Nights in Cairo 3.Higher and Higher

## Референции

Катеґорія:Ансамблы
Городы-миллионникы России

Городы-миллионникы суть такы, котры мають высше як еден миллион обывательох.

З позиции штатистикы в теперѣшный час (од децембра 2025) на территории России такых городох числить ся 16, подля того критерия Россия дѣлить 3-4 мѣсто з Бразилиев. 

## Референции

*
Катеґорія:География России
*
BigBang (группа з Норвегии)

**Bigbang** то норвежска рокова группа, лидером котрой е Ейстайн Грени (*нор.* Øystein Greni). Через рокы зостава группы даколько разы ся мѣняла, але при том все зостали во форматѣ трио, а Ейстайн Грени зоставав сталым членом. Хоть правопис назвы группы не быв устояный, обычайно ся пише **BigBang**.

Группа ся поважуе за найлѣпшу живу музику Норвегии. Вшиткы лиричны спѣванкы группа спѣвать по англицкы.

## Референции

Катеґорія:Ансамблы
BIGBANG

**Вig bang** може означати
* Английску назву научной гипотезы о взнику вселеной 
* Музичну группу з Англии 
* Музичну группу з Норвегии 
* Музичну группу з Южной Кореи
Май (майске древко)

**Май**,  иншак **маик** (*деминутив*), **майске древко** — в народных традициях — обрядовый стромик, окрашеный пантликами, цвѣтами, котрый символизуе обновлѣня роcцвѣтаючой природы. Подагде, напримѣр, в Срѣмѣ так называють и самы святочны забавы, што ся одбывають при том обрядовом символѣ.

## История и походжѣня
Майже у вшиткых народох было обычайом радостно стрѣчати приход  яри, обновлѣня плодных сил природы, прото в зачатку яри, або лѣта, славностно, з обрядовыми спѣванками проявляли свою радость. Окрашеный фаребныма пантликами маик — главный символ той славности. Выпустившое молодое листя древко представлять образ ожывшой природы, а фаребны пантликы символизують радость з прихода нового плодного цикла землѣ, обѣцяючого новый урожай и продовжѣня живота природы и на ню одказаных людей.  

До нас тот обычай пришов зо Западной Европы, а тамтуды зоз сѣверных крайох, де в тоту добу рока дерева еще лем выпущають листя. Потвержують тото зо своей стороны ай лингвисты. На Чехах тот обрядовый стромик называть ся *máje  f.*, на Моравѣ *mája f.*, а походить з нѣмецкого *Maie f.*, што означать молодое зеленое голузя березы, котрым окрашують обыстя.

Обычай документално зафиксованый в Западной Европѣ од XIII. ст., а в Паннонии од XVI. ст.

## Варианты традиции
Славности доокола мая суть повсягды святочнов забавов передовшиткым про молоды дѣвкы и паробци.

У Русинох, а таксамо на Чехах  и в Паннонской котлинѣ е звычай, же легѣнь вночи на 1. мая вырубать и окрасить стромик и покладе го под облак або привяже на капуру своей милой. Даколи, найме в горскых селах, де ярь поздить, тото  одбывать ся на Русаля. 

В дакотрых русинскых селах еще и за памяти днешных людей ку тому обряду ся вязали бабоны. В Новоселици (окрес Снина) на сливках розвѣшовали лушпину од яиць, котру передержали еще од Великодня, про то, обы быв добрый урожай зерна.

Подагде закопують высокый гладкый стовп, на вершку котрого суть привязаны цѣнны трофеи. А достануть их тоты легѣнѣ, котры годны будуть вылѣзти нань и собѣ з них еден выбрати. В краях, де ховають конѣ, звыкли упорядити вшелиякы перемаганкы, де вызначать найлѣпшого, найшиковнѣйшого ѣздця, а тот достане титулу *майского краля*. 
 
## Жерела и одказы
* Machek, Václav. Etymologický slovník jazyka českého. Druhé, opravené a doplněné vydáni. «Academia» . Praha, 1968. *(чеш.)*
* Ottův slovnik naučný. Т. 16.  Líh-Media. Praha, 1900.''(чеш.)''
* Révai nagy lexikona. 1-21. Révai Testvérek Irodalmi Intézet Részvénytársaság, Budapest. 1911–1935. 13. köt. Lovas-Mons. *(мад.)*
* Довгун Иван, 85-рочный, Новоселиця, окр. Снина, записано 15.06.1961. // Шмайда, Михайло. А іші вам вінчую. Календарна обрядовість русинів-українців Чехо-Словаччини. Братіслава-Пряшів, 1992.
* Међеши Х., Тимко-Ђитко О., Фејса М. Русинско-српски речник. Завод за културу војвођанских русина. Нови Сад, 2010.
* Русаля, Русаля, богаты Русаля
* Ставляня мая во Свиднику, 2017

## Референции

Катеґорія:Традиции
Назарены (малярство)

**Назарены** (*нѣм.* Nazarenen)  была группа малярьох, котры року 1809 во Вѣдни, а пак в  Римѣ заложили *Братство св. Лукы*, што было первым малярскым сполком в истории умѣлства. 

## Назва и вызначнѣйшы члены
Таку назву выбрали прото, же евангелиста Лука ся поважуе за покровителя малярьох. В ширшом смыслѣ тот термин означать патриотично-религийный умѣлецкый напрям в Германии, Италии и Австрии. Назарены — на зачатку была их неофициална назва, высмѣшна прозывка, котру им дали про то, же носили плихтаючы, беленгаючы шаты и лишали довгы волосы. 

Закладателѣ братства были шестеро: Йоганн Фридрих Овербек (Johann Friedrich Overbeck), Франц Пфорр (Franz Pforr), Йозеф Винтергерст ( Joseph Wintergerst), Йозеф Суттнер (Joseph Suttner), Лудвик Фогел (Ludwig Vogel) и Йоганн Конрад Готтингер (Johann Konrad Hottinger). Позднѣйше ку братству приступили Петер фон Корнелиус (Peter von Cornelius), Вилгелм Шадов (Wilhelm Schadow), Филипп Файт (Philipp Veit) и далшы. 

## История
В року 1808 зачали штуденты Академии во Вѣдни протестовати против классицизма и академизма выукы, а року 1809, коли Наполеоновы войска обсадили город, одышли до Риму и нашли утулок в монастыри Сан Изидоро. Главныма фигурами братства стали ся Фридрих Овербек и Петер Корнелиус. В роках 1818–1830 идеи и вплыв назаренох росширили ся на Германию и Австрию.
Петер Корнелиус став ся директором Академии в Дюсселдорфу, а пак в Мюнхену и Берлинѣ. В конци 1840-х вплыв назаренох зачав упадати. Фридрих Овербек зостав в Италии до смерти.

## Характеристика
Рух назаренох належить ку добѣ романтизма, еднак назарены хотѣли обминути академичны формалности романтизма, обродити умѣлство ранной ренесанции. Малярѣ того напряму гледали иншпирацию в христианском середновѣчном умѣлствѣ, в готицѣ, з ранной ренесанции их идеалом были передовшиткым Албрехт Дюрер и талианскы примитивистичны малярѣ  (Джотто, Пьерро делла Франческа, Андрео Мантень). Про них повиннов была католицка церковна тематика, композиция, ясно подѣлена на передину, середину и задину, навернѣня ку классичным техникам стѣнопису и древорѣзбы. В колористицѣ про них быв идеалом Раффаел Санти. 

## Жерела
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
*  Назарейцы. // Энциклопедия живописи

## Референции

Катеґорія:Умелецькы напрямы
Катеґорія:Романтізм
Школа

:*Школа може означовати тыж умѣлецкый або филозофичный напрям, обычайно одведеный од имени проводного представителя, од локации, або инш., см. [[Школа (напрям)]].* 

**Школа** обще означать хотьяке воспитателно-образовне заряджѣня, организацию або инштитуцию. Таксамо може означати будову або резиденцию, де  умѣщена тота инштитуция. Подля Александра Духновича, школа — *такый общый дом, в котром зберать ся молодежь наукы ради*.

## Етимология
Слово *школа* походить од грецкого σχολή (чит.: схоле), што первотно означало "вольный час" або тыж "выхоснованя вольного часу", а позднѣйше "группа, котру учать, школа".

## Типы школ
В сучасности найчастѣйше школы ся дѣлять на:
* школкы або захоронкы;
* основны школы;
* середны школы;
* фаховы школы;
* высокы школы або универзиты.

Подля закладателя суть школы:
* державны;
* церковны;
* приватны.

## Жерела
* 

## Референции
Фатима (Португалия)

**Фа́тима** — мѣстечко в Португалии, едно из найславнѣйшых на свѣтѣ католицкых паломницкых мѣст.  

## Опис мѣста
Фа́тима мать нецѣлых 12&nbsp;000 обывательох. Лежить в округу Сантарем во середной Португалии, 187&nbsp;км на юг од Порто и 123&nbsp;км на сѣвер од Лисабону. Фа́тима притягуе вѣрникы з цѣлого свѣта. Стала ся славным одпустовым мѣстом по тому, як ту в року 1917 трьом малым пастушкам зъявила ся Дѣва Мария. 

## Зъявлѣня

Kу первому зъявлѣню пришло в часѣ Первой свѣтовой войны 13. мая 1917, коли сородинцѣ Франциско и Яцинта Марто въедно з Луциов Сантос пасли статок в готарѣ Кова да Ирия (Cova da Iria), де их родичѣ мали паствиско. Кова да Ирия мать форму природного амфитеатра диаметром около 500&nbsp;м. Подля свѣдчѣня дѣтей, Дѣва Мария зъявила ся над дубом, заллята сонѣчным свѣтлом. Передповѣла конець войны и обѣцяла помоч вшиткым, котры ся ку ней обернуть в молитвах. Зъявлѣня ся повтаряли аж до октобра, все в тринадцятом дню мѣсяця, все в еден час. При послѣдном зъявлѣню, 13. октобра 1917 ся до готаря Кова да Ирия выправили 70 тысяч людей, межи нима новинарѣ и фотографы, понеже дѣти твердили, же того дня стане ся чудо. Падав густый дождь, але несчислимое множество людей увидѣли, же наполудне ся хмары розрѣдли и отворили сонѣчный диск, што обертав ся в небесах и заливав цѣлу околицю рознофаребным свѣтлом. Пак ся сонце оддѣлило од небес и спустило ся клюкато долу, а наконець вернуло ся на свое мѣсто, а люде, котры были перед тым промокли, стали ся цѣлком сухы. Тот припад познатый як „сонѣчне чудо".

Католицка Церковь вызнала правость зъявлѣнь во Фáтимѣ року 1930. 

## Днешность

Фáтиму навщѣвлять денно множество паломникох. Зберають ся в Кова да Ирия, на великом просторѣ, де на мѣстѣ зъявлѣня выбудована капличка. На оддалѣню выбудована гигантична базилика Дѣвы Марии Ружанцьовой в неокласицистичном штилу з централнов вежов высоков 65&nbsp;метры, котрой выставбу зачали в року 1928. В базилицѣ суть  крипты Франциска и Яцинты, двох из трьох дѣтей, котрым ся зъявила Дѣва Мария. Франциско умер року 1919, а Яцинта — року 1920. В року 2000 обоме были проглашены за благореченых Папом Яном Павлом&nbsp;II., а в святочной омши з нагоды стороча первого фатимского объявлѣня (13. май 2017) Папа Франциск выголосив их за святых. Третя з них, Луция Сантос, монашка, умерла року 2005, и тыж ту похована. 

## Одказы

* Официална сторонка
* Франциско и Яцинта Марто выголошены за святых
## Референции

Катеґорія:Населены пункты Португалии
Катеґорія:Марианскы мѣста
Патер ностер

**Патер ностер** (*лат.* Pater noster) — латинскоязычный вариант главной христианской молитвы, котру, подля евангелистох, учив сам Исус Христос и котра записана в Библии. Молитва тыж мать иншу латинску назву  *Oratio dominica*, што значить Молитва Господня.   

## Обсяг
Молитва *Патер ностер* складать ся зоз семох пожелань. Первы три звязаны зоз славлѣньем Отця Небесного. Позосталы четыре суть просьбами о тѣлесный и душевный добробыт молящого ся.

## Мѣсто в католицкой богослужбѣ
Молитва входить до канону богослужбы во векшинѣ обрядох. О найвысшом честованю той молитвы свѣдчить факт, же Католицка Церковь заказуе читати тоту молитву прозелитам церкви до того, покаль не будуть окрещены.

## Мѣсто в русинской школѣ
До первой третины 19. ст. латина была главным языком наукы и державной справы в Мадярском кралевствѣ. Латинскы молитвы як каноничны тексты были найлѣпшым способом меморованя знань и рутины латинского языка. На той основѣ побудованый учебник (букварь) латинского языка, выданый року 1746 епископом Михаилом Мануилом Олшавскым. Под каждым рядком латинского текста слѣдуе рядок по церковнославянскы. Окрем иншого, сама можность такого метода выукы прививала ученикам розумѣня едности христианского свѣта.

## См. тыж
* Отче наш
* Молитва Господня

## Жерела
* Elementa puerilis institutionis in lingva latina. Начало писменъ дѣтемъ въ наставленїю на Латинскомъ языкѣ. Claudiopoli typis Academ. Soc. Jesu… Anno 1746. Напечатася въ Коложварской Типографии лѣта Господня 1746.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.

## Референции

Катеґорія:Христианскы молитвы
Игорь Янев

**Игорь Янев** (, 29. септембра 1964, Београд, Сербия)&nbsp;— политолог, професор меджинародного права, бывшый македонскый дипломат.

## Карьера
Игорь Янев достав ступѣнь доктора политичных наук на универзитѣ Скопие. Е фахманом з межинародного права. Року 2002 быв шпециалным радником министра загранича Републики Македонии. Занимать ся проблемов спора о назвѣ бывшой Социалистичной републикы Македония по розпадѣ федеративной Югославии и переговорами в первом рядѣ з Грециов односно замѣны дочасной назвы «Бывша Югославска Република Македония» под котров Македония была прията за члена ОЗН. Доктор Янев днесь е высшый научный сотрудник на Инштитутѣ политичных штудий в Београдѣ.

## Публикации
Опубликовав веце як 160 научны статьи, 17 монографий и книг з политологии, межинародного права и межинародных односин. Найновшы публикации суть:
* Међународно право и међународни односи, Институт за политичке студије, Београд, 2012, 
* Дипломатија, Институт за политичке студије, Београд, 2013, 
* Uvod u diplomatiju, AGM knjiga, Београд, 2015, 

## Одказы
* https://web.archive.org/web/20220123040231/http://www.mkd.mk/54357/makedonija/se-ceka-na-potpisot-na-ivanov-rezolucija-janev-on/
* https://web.archive.org/web/20131227055521/http://www.makedonskosonce.com/broevis/2008/sonce748.pdf/12_15_janev.pdf

## Референции

Катеґорія:Правници
Глория Патри

**Глория Патри** (*лат.* **Gloria Patri**) — една з найхоснованѣйшых молитв в Католицкой, и в многых протестантскых Церквах, една з форм доксологии. Одповѣдать церковнославянской молитвѣ Слава Отцю.

Латинскый текст молитвы е товмачѣньом з грецкого. В грецком и старшом латинском текстѣ не было слов  *sicut erat in principio* (*як было на зачатку*). Тоты слова зачали додавати од 5. ст. в западных церквах. В византийском обрядѣ зостав зачаточный текст, без тых слов. 

## Латинскый текст (зачавши од 5. ст.)
:Gloria Patri, et Filio, et Spiritui sancto.
:Sicut erat in principio, 
:et nunc, et semper et in saecula saeculorum,
:Amen.

## Словацькый текст римокатолицькый
:Sláva Otcu i Synu i Duchu Svätému,
:ako bolo na počiatku, tak nech je 
:i teraz i vždycky i na veky vekov.
:Amen.

## Словацькый текст грекокатолицькый
:Sláva Otcu i Synu i Svätému Duchu.
:I teraz i vždycky i na veky vekov. 
:Amen.

## Русинскый текст грекокатолицкый и православный
:Слава Отцю, и Сыну, и Святому Духу, 
:и нынѣ, и присно, и во вѣкы вѣков. 
:Аминь.
:У молитвеннику «Radujte sja v Hospoďi» (Prešov)
::Slava Otcju, i Synu, i Svjatomu Duchu,
::i teper', i navse, i na viky-vikiv.
::Amiň.

## Референции

Катеґорія:Христианскы молитвы
Слава Отцю

**Слава Отцю** або курта доксология (в византийском обрядѣ: **Слава: и нынѣ:**) — една з найхоснованѣйшых молитв  в Католицкой, Православной и в многых протестантскых Церквах. Обсягом молитвы е хвала Святой Тройци. Молитва ся часто припоюе ку концю розличных молитв, псалмох.

## Текст по русинскы
:Слава Отцю, и Сыну, и Святому Духу, 
:и нынѣ, и присно, и во вѣкы вѣков. 
:Аминь. 

## Товмачѣня по латинскы
:Gloria Patri, et Filio, et Spiritui Sancto,
:et nunc, et semper, et in saecula saeculorum. 
:Amen.

## Текст по словацкы в [[Ґрекокатолицька церьков|Грекокатолицкой Церкви]]
:Sláva Otcu i Synu i Svätému Duchu.
:I teraz i vždycky i na veky vekov. 
:Amen.

## См. тыж
*Глория Патри
*Ружанець

## Референции

Катеґорія:Христианскы молитвы
Доксология

**Доксоло́гия** (од грецкого δόξα 'слава', λόγος 'слово') — в христианской терминологии молитва, высловлююча славу Богу.

## Обще значѣня
В общом доксология — то кажда молитва, в котрой возносить ся слава Господу, напримѣр, Слава Отцю, або славословны псалмы, напримѣр 8., 9. и др.

## Окремы означѣня
Дакотры доксологии мають свои шпециалны означѣня. Доксология Слава Отцю, называть ся "мала доксология", а "Слава во вышних Богу" — "велика доксология".

## Жерела и одказы
* Славословие // Брокгауз, Фридрих Арнольд (1772-1823). Энциклопедический словарь / под ред. проф. И. Е. Андреевского. - Санкт-Петербург : Ф. А. Брокгауз, И. А. Ефрон, 1890-1907. Т. 30: Сим - Слюзка. - 1900.

## Референции

Катеґорія:Христианскы молитвы
Сарацины

**Сараци́ны** (,  — «восточны люде») — народ, споминаный давноримскым историком IV. вѣка Аммианом Марцеллином и грецкым ученым I—II. вв. Птоломеем. Кочове племя розбойникох, бедуинох, живше вздовж границь Сирии.

## Етимология
Подля дакотрых ученых назва веде ся од топонима Вади ас-Сирхан и означать *"вовкы Арабии"*.

## Историчны значѣня термина
Первый раз тот термин стрѣчать ся в І. вѣку до Р.Х.

Од добы крестовых походох европскы авторы зачали называти сарацинами всѣх Могамеданох, часто яко синоним, хоснуючи термин «Мавры». 

В наш час историкы хоснують тот термин односно жительох Арабского халифата в период од VII. по XIII. вѣкы (до завойованя халифата Аббасидов Хулагу в резултатѣ близковосточного похода Монголох).

Сарацином в середовіку называли тыж и тренажер про рыцарѣ. Было то деревяне торзо чоловѣка (сарацина), в едной руцѣ держачого невелькый щит, а в другой ланц або мотуз зоз тяжилом (напримѣр, мѣх з пѣском) на концю. Торзо становило ся так, обы ся вольно обертало на стовпѣ. Рыцарь мав на повном скаку поразити копиов щит сарацина и шиковно при том выгнути ся од удара мѣхом. Сарацины-тренажеры часто зарядили на рыцарскых турнирах як окремый вид соперництва.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. XVII. kötet.
* Сарацин — статья в енциклопедии «Кругосвет» (''русс.)''
* M. Д. Бухарин. Происхождение этнонима Σαρακηνοί ''(русс.)''

## Референции
Могамедан

**Могамедан** (синоним *мусулман*) — то вызнаватель вѣроучѣня пророка Могамеда, исламу.

## Форма «мусулман»
В арабском языку тото слово, مسلم, ся выгварять: муслим. Нуж, форма *мусулман*, новѣйша форма, як *могамедан* е пряме перебраня самоназвы з арабчины. 

## Вѣрованя могамеданох
Могамедане вѣрують 
* в единого Бога, што сотворив свѣт,
* в ангелох,
* в пророкы, котры передали людьом Божы одказы, 
* в Святе Письмо, 
* в одповѣдность каждого за свои чины, в Страшный Суд, 
* в повну власть Бога над судьбов чоловѣка.

## Росширѣня во свѣтѣ

Число могамеданох во свѣтѣ шацують на 1,5 млрд чел.. Ислам е друга подля числа вѣрникох, подля дакотрых массмедий, найскорше ростуча свѣтова религия.

## Референции

Катеґорія:Іслам
Пацери

**Пацери**&nbsp;— вечерне звонѣня у католикох, котре взывать до молитвы Ангел Господень и вечерного спочивку. З ходом часу было додано ранне звонѣня, а пак полуденне, так же в сучасности ся взывать до той молитвы три раз денно.

## Значѣня
Припоминать вѣрникам о тайнѣ втѣлѣня Сына Божого, кедьже подля традиции ся поважуе, же Архангел Гавриил навечер явив ся з благов вѣстьов ку Дѣвѣ Марии.

## Етимология
Понеже молитва Ангел Господень обсягуе три раз повтаряну Аве Мария (Богородице Дѣво,
а денно ся ку ней взывать звонѣньом три раз, то напоминать Ружанець, про читаня котрого служать пацеркы. З того выникла и тота назва звонѣня. 

## История
Звонѣня на вечерный спочивок в Мадярском кралевствѣ зачало ся в 13.&nbsp;ст. Року 1295 францишканска регула предписала в часѣ вечерного звонѣня три раз помолити ся Аве Мария (Богородице Дѣво, а року 1307 в Естергомѣ подержаный синод предписав тото про вшиткы плебании.

13.&nbsp;мая 1327 Папа Ян XXII. предписав три раз на день молити ся по три Аве Мария (Богородице Дѣво. Позднѣйше до той молитвы додали три антифоны, з чим она перетворила ся на Ангел Господень. 

## Жерела и одказы
* Angelus Domini. // Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 1-44.  Wydawnictwo biblioteki dzieł chrześcijańskich.  Warszawa, 1904-1914.
* Magyar Katolikus Lexikon

## Референции

Катеґорія:Католицтво
Катеґорія:Христианскы молитвы
Пацеркы

**Пацеркы** (фонетичнѣйше **пацьоркы**)&nbsp;— спомога, хоснована при читаню молитв, напримѣр ружанця у католикох. 

## Етимология
Назва *пацеркы* походить од назвы молитвы Патер ностер.

## Католицкы пацеркы

Обычайно тото шнурок, замкнутый в коло, котрый мать пять групп по десятцѣ нанизаных кульок або косток, оддѣленых пролишками, припадно векшыма кульками, костками. В едном мѣстѣ мать одбочку  зоз пятьма кульками або костками, на конци з крижиком. Тото ся дотыкать пацерок, хоснованых католиками при ружанцю.

## Иншы виды пацерок

### Про шпециалны виды ружанця
Суть шпециалны виды ружанця, де ся медитуе о иншых радостных або болестных подѣях. Напримѣр, на день Дѣвы Марии Болестной (15.&nbsp;октобер) читать ся семиболестный ружанець (7×7), де ся споминать на сѣм утрапѣнь Богородицѣ  При читаню шпециалных ружанцьох тыж хоснують шпециалны виды пацерок.

### В иншых конфессиях
Иншы конфессии мають свои каноны дотычны числа и порядка читаня молитв, або религийной медитации. Одповѣдно, хоснованы при тому спомогы мають иншу конштрукцию и суть правлены з иншых материалох, респективно иншыма способами.  

## Жерела и одказы
* Olvasó. // Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Köt. 15. C. 733.
* Четки и лестовка.  // Энциклопедический словарь / под ред. проф. И. Е. Андреевского. - Санкт-Петербург : Ф. А. Брокгауз, И. А. Ефрон, 1890-1907/ Т.38а. Сс. 737–738.  Доступно online
*Семиболестный ружанець ''(англ.)''
* Семиболестный ружанець ''(чеш.)''

## Референции

Катеґорія:Католицтво
Катеґорія:Христианскы молитвы
Молитва

**Молитва** — часть духовного живота вѣрника, обернѣня ку Богу, святым, або надприродным силам, а тыж словесное содержаня такого обернѣня.

## Характер молитвы
Молитва може быти спонтанна, але в култах и обрядах мать обычайно даяку канонизовану форму. В молитвѣ Богу оддаваме честь, славу и подякованя, а тыж обертаме ся з просьбами. Примѣром того може быти Отче наш, де суть вшиткы тоты елементы.

Кедь вѣрник одышов далеко од Бога и хоче навернути ся, молитва его буде содержати каяня.
Молитва може быти приватна и соборна (на Божой службѣ).

## Молитва в поганскых култах
У политеистичных поганох молитвы мали важную ролю, при всякых подѣях живота, маловажѣня нима грозило гнѣвом многочисленных богох. На каждый припад были становлены формулы молитвы, котры требало строго додержати: хотьяка хыба або зашпотаня значило, же молитва стратить силу.

## Молитва в монотеистичных култах
Молитвенны традиции в найросширенѣйшых монотеистичных култах — христианствѣ, исламѣ, буддизмѣ, юдаизмѣ — мають свою шпецифику.

## Жерела и одказы
* Молитва. // Василенко Л.И. Краткий религиозно-философский словарь. Истина и Жизнь. Москва, 1996. Доступна PDF-копия 
* Молитва. // Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999. .
* Молитва: розличны дефиниции

## Референции

Катеґорія:Молитвы
Седмочисленици

**Седмочисленици** суть семеро святы, честованы в Православной Церкви, Грекокатолицкой Церкви и другых церквах яко творцѣ глаголицѣ и кирилицѣ и ширителѣ славянской Божой службы.

Тоты святы суть Кирил и Мефодий – творцѣ глаголицѣ, а тыж их пятеро ученици, котры по смерти Мефодия мусѣли одыйти з Моравии до Булгарии: Климент, Наум, Горазд, Сава и Ангеларий. До того числа подля церковных канонох не включать ся еще еден ученик Мефодия, Константин Преславскый, понеже не быв канонизованый.

## Вывин подѣй по смерти Мефодия
Мефодий умер 6. апрѣля 885 во Велеградѣ, главном городѣ Моравии. Лишив по собѣ наступником Моравана Горазда, и тот быв тогочасным Папом Штефаном V. рукоположеный. Але нѣмецкый бискуп Вихинг з помочов сфалшованого папского письма и огварянь добив ся того, же Папа заказав Гораздови Божу службу в славянском языку. Формално Вихинг зоставав лем епископом Нѣтры, але од Папы достав функцию управляючого митрополита Великоморавской Церкви, а тыж зыскав повну подпору од Святополка, нового пановника Моравии. Неодовго Горазд и его ученици были выголошены еретиками и увязнены, дакотрых просто забили. Што стало ся дале з Гораздом, не знати. З *Жития [[Климент Охридскый|Св. Климента]]* дознаеме ся лем тото, же увязнены ученици Гораздовы ревно ся молили, и стало ся трясеня землѣ, и оковы им поспадовали. Тото повторяло ся три раз. О том дознав ся народ, котрый и без того быв на сторонѣ византийскых миссионерох, и грозило возстаня. Про то досудили вихинговце, же лѣпше буде просто выгнати увязненых з Моравии, и ученици на чолѣ з Климентом мусѣли спасати ся от преслѣдованя и одышли до Булгарии, де нашли притулок и поддержку.

З Булгарии пак славянске писменство росширило ся въедно зо славянсков Божов службов и на Киевску Русь.

## Честованя памяти

Праздник седмочисленикох держать 27. юла — в день успѣня Св. Климента Охридского, котрый меджи учениками найвеце познатый. В Римокатолицкой Церкви на тот датум припадать праздник Св. Горазда и сполочникох.

## Одказы и жерела
* ŠKOVIERA, Andrej. *Svätí slovanskí sedmopočetníci.* 1. vyd. Bratislava : Slovenský komitét slavistov - Slavistický ústav Jána Stanislava SAV, 2010. 247 с. . Доступно on-line.
* KELLY, John N. D. Encyklopedia papieży. Warszawa : Państwowy Instytut Wydawniczy. .

## См. тыж
* Велика Моравия
* Кирил и Мефодий
* Святый Мефодий

## Референции
Список Сводеша

**Список [[Сводеш, Моррис|Сводеша]]** включать базовы слова английского языка, котры служать на поровнаня з одповѣдныма словами в иншых языках. В представленой таблици про поровнаня суть восточно- и западнославянскы языкы, а тыж два южнославянскых — булгарскый и македонскый. Главне назначѣня списка — поровнати русинскый язык з его найблизшыма сосѣдами.

Великый список 215 слов быв складеный америцкым лингвистом Моррисом Сводешом (*англ.* Morris Swadesh) року 1952, изгодя быв ним складеный 100-словный список (1971–1972). Теперь суть хоснованы спискы 100 и 207 слов. Тоты спискы Сводеш хосновав як способ вызнаня близкости хотьякой пары языкох. Такый список найвеце хоснованых слов, котры суть найважнѣйшы во векшинѣ языкох тыж годен послужити про научѣня ся закладной бесѣды на другом языку, або и на даколькых языках нараз, бо про закладну бесѣду словник звекша хосеннѣйшый од знаня синтакса (мож зачати бесѣдовати зовсѣм не знаючи синтакс). 

Русинскы слова суть записаны в традицийном етимологичном правописѣ, котрый не зависить од диалектох. Што ся дотыкать лексикы, понеже тота статья е перекладена, захранена в цѣлости лексика оригинала. В малом числѣ припадох учинены невеликы доповнѣня, тоты суть означены в референциях.

## 1–19

## 20–39

## 40-59

## 60–79

## 80–99

## 100–119

## 120–139

## 140–159

## 160–179

## 180–199

## 200–207

## Жерела и одказы
* :Wiktionary:en:Appendix:Slavic Swadesh lists
* Horoszczak, Jarosław. Словник лемківско-польскій, польско-лемківскій. Słownik łemkowsko-polski, polsko-łemkowski. Rutenika. Warszawa, 2004.
* Керча, Іґорь. Словник русинсько-руськый, Ужгород, 2007; том 1. А-Н; том 2. О-Я.
* Међеши Х., Тимко-Ђитко О., Фејса М. Русинско-српски речник. Завод за културу војвођанских русина. Нови Сад, 2010.
* Ябур, Василь; Плїшкова, Анна; Копорова, Кветослава. Русиньска лексіка на основі змін у правилах русиньского языка про основны і середнї школы з навчалным русиньскым языком і з навчанём русиньского языка (правописный і ґраматічный словник). Русин і Народны новинкы. Пряшів, 2007.

## Референции

Катеґорія:Славяньскы языкы
Катеґорія:Лингвистичны спискы
Сводеш, Моррис

**Мо́ррис Сво́деш** (*англ.* Morris Swadesh, *&nbsp;22.&nbsp;януар 1909&nbsp;– †&nbsp;20.&nbsp;юл 1967) быв вплывный и контроверзный америцькый лингвиста.

## Биография
Родив ся в Голиоук, Массачузетс (*англ.* Holyoke, Massachusetts) во фамилии иммигрантох з Бессарабии. В родинѣ ся говорило на йиддишѣ, але и по русскы и английскы, и тоты языкы знав уже од малости.  Штудиовав на Чикагской универзитѣ, де року 1931 зыскав ступень магистра, а пак на Йейлской универзитѣ, Коннектикут, зыскав докторат  Ph.D., (1933) з диссертациов на тему семантикы языка Нутка, индианского племени в Канадѣ. Робив яко высокошколскый профессор в США (1933–39, 1941–53) и в Мексику (1939–41, 1956–67).

В часѣ Другой свѣтовой войны служив в Бурмѣ на военых проектах армии США, де реферовав материалы на бурманском, китайском, русском и испанском языках. Написав тыж учебникы про америцке войско, хоснованы на выуку китайского и русского языкох.

Свадеш жив в малженствѣ еден час (1931–1937) з Мери Гаас, колегыньов з Йейлской универзиты. З ньов в сполуавторствѣ опубликовав даколько робот. По розводѣ быв женатый з Франсез Леон, з котров въедно робив в Мексику; они розвели ся в конци 1950-х, и тогды женив ся з лингвистков Еванхелинов Аранья.

Умер в Мексико Сити, на сердцьовый напад, за робочым столом.

## Гипотеза Сводеша
Став ся знаный вдякы складеному ним списку 215 найважнѣйшых слов, котрый пак зменшив до 100&nbsp;слов (*[[Список Сводеша]]*) и гипотезѣ, подля котрой тоты слова суть достаточны про вшыткы языкы, кедь хочеме з их помочов вызначити близкость даякой пары языкох. 

Тота гипотеза пробудила контроверзии межи лингвистами, але сам список и методы поровнателной лингвистикы, оперты на ней, зостали приятыма в лингвистичну методологию.

## Главны роботы
* 1950. "Salish internal relationships", *International Journal of American Linguistics* 16, 157-167.
* 1952. "Lexicostatistic dating of prehistoric ethnic contacts", *Proceedings American Philosophical Society* 96, 452-463.
* 1955. "Towards greater accuracy in lexicostatistic dating", *International Journal of American Linguistics* 21, 121-137.
* 1962. "Linguistic relations across the Bering Strait", *American Anthropologist* 64, 1262-1291.
Повна библиография публикованых робот (на  испанской Википедии).

## См. тыж
* Список Сводеша

## Жерела и одказы
* Morris Swadesh, 1909-1967 //American Anthropologist, №70, 1968, рр. 755–756. ''(англ.+фото)''

## Референции

Катеґорія:Лингвисты
Златый славик

**Златый славик** (*чеш.* Zlatý slavík) была анкета популарности чехословацкых спѣвакох, спѣвачок и ансамблох организована в роках 1962–1991 часописом *Mladý svět*. Од року 1970 комунистичным режимом были резултаты з политичных причин фалшованы. В року 1970 найвеце голосох в категории спѣвачок достала Марта Кубишова, але резултат не слободно было опубликовати.  В року 1996 тота анкета была обновлена под змѣненов назвов *Чешскый славик* (*чеш.* Český slavík).

## Резултаты анкеты в окремых рочниках

### Златый славик (1962–1991)
З роками вшелияко мѣняли ся оцѣньованы категории. В роках 1962–1963 и в року 1970 была лем сполочна категория про спѣвакы и спѣвачкы. Категория *«Спѣванка»* была выголошована до року 1968, коли на другом мѣстѣ скончила *Молитва про Марту*.

## Одказы
* Подробнѣйшы резултаты Чешского Славика

## Референции

Катеґорія:Музичны награды
Музичный ансамбл

**Музичный ансамбл** (тыж говорово музикантска банда) означать группу двох або веце люди, играючых на инштрументах и/або спѣваючых.

## Назвы подля числа участникох
Найчастѣйшы суть такы назвы:
* дуо або дует (два участникы)
* трио (три участникы)
* квартет (четыри участникы)
* квинтет (пятеро участникы)
* секстет (шестеро участникы)

## Иншы назвы
* Вокална группа, спѣваюча без допроводу инштрументох называть ся **капелла**.

## Жерела и одказы
* Ottův slovník naučný. Třináctý díl. Praha : J. Otto, 1898. s. 950–951.

## Референции
Вацлав Нецкарж

**Вацлав Нецкарж** (Václav Neckář, *23. октобер 1943, Прага) — чешскый спѣвак и филмовый актер.

## Биография
Родив ся в театралной родинѣ: отець быв актер, спѣвак и танечник, а мати — господарска директорка театру в Устю над Лабов, и сам он од малости спѣвав в хорѣ устецкой оперы. Музикантом ся став и его младшый брат Ян.

Даколько разы неуспѣшно пробовав вступити до Академии музичных умѣлств в Празѣ. Наконець быв приятый яко елев до театру в Мостѣ, около 40 км од свого бывалища. Пак на куртый час достав ангажман до театру Алфа в Плзни, а року 1966 перейшов до театру Рококо в Празѣ.

Уже по первых записах и выступах на телевизии став ся едным з найпопуларнѣйшых спѣвакох. Выступовав тыж яко актер в театрѣ и во филмѣ. В позднѣйшой добѣ выступовав в музикалах дома и в заграничу.

В конци 1960-х въедно з Геленов Вондрачковов и Мартов Кубишовов заложили группу Golden Kids, котра барз успѣшно выступовала, покы не была заказана умѣлецка чинность Мартѣ Кубишовой, што привело до роспада группы. Позднѣйше въедно з братом заложив группу Bacily. 

Року 1986 достав титул **Заслуженого умѣлця** републикы.

Року 2000 были опубликованы спискы информаторох штатной безпекы, в котрых было и его имя. Року 2002 мав апоплексичный удар, по котром мусѣв ся наново учити говорити и спѣвати, але вышов з того и вернув ся на сцену. 

## Актерство во филмѣ
В року 1965 заграв ролю желѣзничного елева во филмѣ *Остро сторожены влакы* (*чеш.* Ostře sledované vlaky), котрый быв оцѣненый Оскаром од америцкой Академии филмового умѣлства и наук. Року 1969 заграв главну ролю во филмѣ *Жаворонкы на нитцѣ* (*чеш.* Skřivánci na niti), котрый остро критиковав режим и быв заказаный 20 рокы, достав ся на публичность аж по змѣнѣ режиму и премьера его была на берлинском межинародном фестивалу, де зыскав награду Золотый медвѣдь (1990). Вацлав Нецкарж втѣлив четыринадцять филмовых постав. Една з тых, што ся найрадше споминать позерачам е постава спѣваючого принца з казкы *Шалено смутна принцезна* (*чеш.* Šíleně smutná princezna, 1968), де принцезну грала и спѣвала Гелена Вондрачкова. 

## Оцѣнѣня
* 1986 — титул **Заслуженого умѣлця** републикы
* 2015 — медаля **За заслугы 1. ступня**

## Жерела
* Kříženecký Jaroslav. Všechno je jenom jednou (Životní příběh Václava Neckáře). Nakl. XYZ, Praha 2006, 312 str., .
* Michal Herzán, Václav Budinský. Divadlo Rokoko. Vyd.&nbsp;Victory, Most, 1998, str.&nbsp;10–12, 16, 45–8.

## Одказы
* Чешска ТВ-1 о Вацлавови Нецкаржу (видео)
* Вацлав Нецкарж во филмѣ ''(чеш.)''
* Албумы Вацлава Нецкаржа
* Václav Neckář & Bacily (Official) ''(чеш.)''
* Václav Neckář - Půlnoční

## Референции

Катеґорія:Співаци
Катеґорія:Филмовы артисты
Катеґорія:Артисты театра
Golden Kids

**Golden Kids** было чешске спѣвачске трио, активне в роках 1968-1970 в зложѣню: Гелена Вондрачкова, Марта Кубишова и Вацлав Нецкарж. На концертах и записах их допроводжовала банда под назвов Оркестер Golden Kids. Тота была зложена зо закладной допроводной группы, доповньованой далшыма музикантами з великого Танечного оркестра Чехословацкого радиа. В 90-х роках еще ся одбыло даколько концертох Golden Kids, а далшы ся ладили на рок 2008. Але ку ним уже не дошло, а так трио дефинитивно заникло.

## Курта история группы
Первый раз ся сполу вшыткы трое зышли в року 1965 на сценѣ пражского театра Рококо. Яко группа Golden Kids выступовали од новембра 1968 до фебруара 1970, коли ся трио роспало, з причины заказу далшого выступованя Марты Кубишовой. В роках 1968-1970 сполу записали много грамофоновых платнѣ (главнѣ синглы) и часто концертовали в Чехословакии и в заграничу.

* 1. новембер 1968 — Заложене трио Golden Kids.
* 25. новембер 1968 — Первый концерт в пражском палацу Луцерна.
* 3. марец 1969 — Премьера программы *Micro-Magic-Circus.*
* 6. януар 1970 — Концерт в Луцернѣ з новов программов *Music Box No. 2.*
* 27. януар 1970 — Послѣдне выступлѣня Golden Kids — в Остравѣ.
* 3. фебруар 1970 — Марта Кубишова доставать заказ выступованя, а так трио Golden Kids закончило свою историю. Вацлав Нецкарж, правда, пробовав за Марту Кубишову заступити ся при судных процессах, котры пак точили ся, але марно. Golden Kids не по своей воли заникли...
* 1971 — Вацлав Нецкарж заложив зо своим братом властну группу Bacily, Гелена Вондрачкова таксамо продовжовала в своей соловой карьерѣ.

Еще в 90-х роках одбыло ся даколько концертох, а далшы плановали ся на рок 2008. Але ку ним не дошло, и группа, очевидно, дефинитивно заникла. Агентура *MM Praha* (ей манажером быв Мартин Михал, муж Гелены Вондрачковой), зачала довгы судовы процессы против Мартѣ Кубишовой з причины страченого зыску з договореного, але не реализованого турне.

## Допроводна группа
Члены допроводной группы: 
* Ота Петржина — гитара
* Милош Свобода — друга гитара, спѣв
* Зденек Рытирж — басова гитара
* Петр Форманек — клавир
* Петр Гейдук - бубны

## Выбраны найлѣпшы гиты
* Přítel Quinn
* Nestůj a pojď (u nás máme mejdan)
* Micro-magic-circus
* Bungalow Bill
* Časy se mění
* Goo-Goo-Barabajagal

## Дискография
* *Micro-Magic-Circus* (LP платня Supraphon 1969, перевыданя - CD Bonton 1997)
* *Golden Kids* (LP платня Supraphon 1970, перевыданя — CD Bonton 1997)
* *Golden Kids - Marta Kubišová, Václav Neckář, Helena Vondráčková* (CD Supraphon 1993)
* *Golden Kids - Comeback* (CD Supraphon 1994)
* *Golden Kids - 24 Golden Hits* (CD Supraphon 2008)

## Жерела
* Antonín Matzner. Golden Kids Comeback, Jak se sešli, rozešli a zase sešli. Vydalo nakladatelství Laguna. 1995. .
* Antonín Matzner. Golden Kids, 40 let s legendou. Vydalo nakladatelství Daranus. 2008. 1. vydání. .

## Референции

Катеґорія:Ансамблы
Йоганн Игнац Фелбигер

**Йоганн Игнац фон Фелбигер** (*6. януар 1724, Гросс-Глогау, Габсбургска империя — † 17. май 1788, Прешпорк), Габсбургска империя – нѣмецкый реформатор образованя, педагог, опат монастыря августинянох в Жаганю в Шлезии, а в послѣдных роках живота — в Прешпорку (Пожоню). 

## Биография
Быв сыном поштмайстра Антона Фелбигера, котрый  од цѣсаря Карла VI. достав  немешство. В року 1746 вступив до монастыря чину августинянох в Жаганю в Шлезии, року 1748 быв высвяченый на священника, а од року 1758 опат монастыря. 

Року 1762 быв в Берлинѣ и перебрав з тамошных школ методику выукы, котру зачав пропаговати у себе дома. Про школы в своем родиску заслужив ся выданьом *Шлезскых катехизмох*, котры были выданы в трьох сериях про дѣти розличного вѣку по польскы и по нѣмецкы (1766) и принесли му широку знамость.

В року 1774 цѣсарька Мария Терезия позвала го до Вѣдня и меновала го на пост Генералного Комиссара про Образованя в нѣмецькых землях монархии. Року 1775 опубликовав свой главный труд *Methodenbuch für Lehrer der deutschen Schulen (Методична книга учителям нѣмецкых школ)*. Фелбигер мав силну оппозицию, але Мария Терезия все стала на его сторонѣ. По ей смерти, вшакже, быв Йозефом II. одкликаный з поста и посланый до Прешпорка (Пожоня) яко администратор школ Мадярщины. Там организовав перву нормалну школу и быв ей директором, быв пропагатором выучных техник, котры были частьов методичной нормы *(methodus normalis)*, перебраной ним з нѣмецкых школ. Дакотры з тых техник (коллективное голосное читаня, хоснованя таблиць без логичного освоеня материала) были остро критизованы Протестантсков Церквов и з часом были скасованы. 

Од року 1778 препошт (каноник капитулы) и опат в Прешпорку (Пожоню).

## Жерела
* Szinnyei József: Magyar írók élete és munkái III. (Fa–Gwóth). Budapest: Hornyánszky. 1894.
* Fináczy Ernő: Az újkori nevelés története 1600–1800 – vezérfonal egyetemi előadásokhoz – Magyar Királyi Egyetemi Nyomda, Budapest, 1927. 182–186., 324–341. o. – Hozzáférés: 2014. január 21.

## Одказы
* Schönebaum, Herbert, „Felbiger, Johann Ignaz von”, w: ''Neue Deutsche Biographie 5'' (1961), s. 65-66 (вычитано 28.02.2014)
* Фелбигер в The Catholic Encyclopedia ''(англ.)''

## Референции

Катеґорія:Педаґоґы
Опат

**Опат** — титул старшого клаштора у дакотрых мужскых орденох. У женскых орденох подобну ролю мать опатиця. Во византийском обрядѣ тому одповѣдають титулы игумен, игуменя. 

## Етимология и значѣня
Слово *опат*  походить з арамейского *abbo*, што означать духовного наставника, перебрано до латины яко *abbas*. В зачатку христианства то было лем учтиве ословѣня, пак честный титул, а од 6. стороча бенедиктины хоснують го на означѣня старшого монашой громады. Тыж таке значѣня прияли цистерциане, траписты, премонштраты. В иншых монашых орденах хоснують намѣсто того титулы приор, квардиан або ректор.

## Выбраня до функции и юрисдикция
Опата выберать цѣла громада клаштора. Опатом може быти выбраный лем высвяченый на священника и старшый од 25 рокы монах. Зависимо од категории клаштора юрисдикцию выбраного мать потвердити Апостолска столиця (abbates exempti) або диецезный бискуп (abbates non exempti), котрым одповѣдно есть опат подрядженый. По потверджѣню нововыбраный доставать опатскы инсигнии: барлу, перстень и митру.  Тоты може поуживати в литургии.

Опат есть суверенный рѣшати и судити во всѣх вопросах внуторного живота. Лем в дакотрых, напримѣр, продаж и накуп маетку, ся мусить радити з громадов. Опаты в церковной ерархии належать до прелатох, высокопоставленых священникох, мають право участи и голоса на церковных соборах. 

## Атрибуты герба
Опатскы атрибуты суть: широкый чорный клобук и дванадцять узликы або стряпкы по сторонах (гералдичны знакы прелата), а тыж вертикално поставена барла за щитом герба. На пантлику под гербом ся може написати опатске гасло. Опатицѣ не належать до прелатох, зато не мають одповѣдны атрибуты, намѣсто того мають пацеркы.

## Иншы значѣня
Во Франции од 16.&nbsp;ст. ся вернули ку старому значѣню слова и хоснують титул **abbé** яко почтиве ословлѣня священника, котрый не мать нияку особенну функцию. То одповѣдать ословлѣню *отче, панотче* у грекокатоликох.

## См. тыж
* Игумен
* Монашый орден

## Жерела и одказы
* Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 29-30.  Wydawnictwo biblioteki dzieł chrześcijańskich.  Warszawa, 1913.
* Praelat. //Ottův slovník naučný, т.20

## Референции

Катеґорія:Христианскы монашы ордены
Катеґорія:Церковны титулы
Катеґорія:Монашество